
KLASA: 601-01/26-02/01
URBROJ:2198-9-3-04-26-01
Pridraga, 31. kolovoza 2026. godine 


Na temelju članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN 83/01) uz prethodnu raspravu i zaključke Odgojiteljskog vijeća od dana 31. kovoloza 2026. godine, Upravno vijeće na petoj sjednici održanoj 31. kolovoza 2026. godine, na prijedlog ravnateljice donosi 



Godišnje izvješće o ostvarivanju plana i programa rada u pedagoškoj godini 2025./2026.

[bookmark: _Toc173931813][bookmark: _Toc238729140]UVOD
U ostvarivanju zadaća vodili smo se vizijom našeg vrtića, a koja je usmjerena na razumijevanje potreba i interesa djeteta. Tijekom pedagoške godine 2025./2026. podržavali smo samostalnost, odgovornost i znatiželju djeteta, a u skladu s time i kontinuirani razvoj kompetencija, ovisno o razvojnim mogućnostima svakog djeteta.

[bookmark: _Toc173931814][bookmark: _Toc238729141]2. USTROJSTVO PROGRAMA
Odgojne skupine (jaslička odgojna skupina, odgojna skupina predškolske djece u dobi od 3 do 5 godina te odgojna skupina predškolske djece u dobi od 5 do 7 godina) formirane su prema kapacitetima vrtića i potrebama roditelja. Realiziran je redoviti 10-satni (cjelodnevni) program te besplatni program predškole.
U pedagoškoj godini 2025./2026. bilo je upisano 78 djece kako slijedi u tablici:

Tablica 1 Odgojno-obrazovne skupine
	Skupina
	Upisana djeca

	
	

	Jaslička skupina (1 – 3 godine)
	21

	Odgojna skupina predškolske djece u dobi od 3 do 5 godina
	
28

	Odgojna skupina predškolske djece u dobi od 5 do 7 godina
	29

	Ukupno
	78


 
Obzirom na broj upisane djece u jasličku odgojnu skupinu, zaposlena je još jedna odgojiteljica s punim radnim vremenom. Stoga su u jasličkoj odgojnoj skupini bile zaposlene ukupno tri odgojiteljice.
Tijekom pedagoške godine 2025./2026. iz Vrtića je ispisano 19 djece, od čega je 17 predškolaca te je razlog ispisivanja bio polazak u prvi razred, a preostalo dvoje djece ispisalo se zbog preseljenja.
Tijekom ljetnog perioda, odgojno-obrazovni rad odvijao se u jasličkoj odgojnoj skupini (tijekom srpnja najviše 8 djece pohađalo je vrtić, a tijekom kolovoza 10 djece) dok su odgojna skupina djece u dobi od 3 do 5 te od 5 do 7 godina bile spojene (najviše 19 djece u srpnju i  najviše 14 djece u kolovozu). Zbog potreba korištenja godišnjeg odmora na zamjeni je bila zaposlena jedna odgojiteljica na period do kraja pedagoške godine, 31. kolovoza 2026. godine.
U razdoblju od 13. svibnja 2026. do 27. svibnja 2026. raspisani su upisi u pedagošku godinu 2026./2027. Ukupno je pristiglo 31 zahtjev. Prema zaprimljenoj dokumentaciji, a sukladno prostornim mogućnostima, Upravno vijeće 23. lipnja 2026. donijelo je Odluku o upisu djece za pedagošku godinu 2026./2027.: jedanaestero djece upisane u jaslice, četvero djece je upisano u odgojnu skupinu predškolske djece u dobi od 3 do 5 godina te je četvero djece upisano u besplatni program predškole. 

[bookmark: _Toc173931815][bookmark: _Toc238729142]2.1. Nositelji programa
U skladu s člankom 25. Mjerila za broj odgojitelja, stručnih suradnika i ostalih radnika u dječjem vrtiću prema Državnom pedagoškom standardu (NN 63/08) i članka 24. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), a  na osnovu Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97) na programima ranog i predškolskog odgoja i obrazovanja rade: odgojno-obrazovni radnici (odgojiteljice, zdravstvena voditeljica, pedagoginja, ravnateljica) te ostali radnici (računovođa, kuharica, spremačica, domar).
Tablica 2 Djelatnici Dječjeg vrtića Školjić
	Područje rada
	Broj radnika
	Tjedno radno vrijeme

	Ravnateljica
	1
	40 sati

	Pedagoginja – stručna suradnica
	1
	40 sati

	Odgojiteljica
	7
	40 sati

	Odgojiteljica – pripravnica
	1
	40 sati

	Nestručna zamjena
	1
	40 sati

	Zdravstvena voditeljica
	1
	8 sati

	Računovođa
	1
	8 sati

	Kuharica
	1
	40 sati

	Spremačica
	1
	40 sati

	Spremačica
	1
	20 sati

	Domar
	1
	8 sati

	Ukupno
	18
	-


 
[bookmark: _Toc173931816][bookmark: _Toc238729143]3. MATERIJALNI UVJETI RADA I FINANCIRANJE PROGRAMA
Materijalni uvjeti rada važan su čimbenik unaprjeđenja rada vrtića. Osiguranje materijalnih, organizacijskih i kadrovskih uvjeta za rad usko je vezan uz financijski plan Vrtića i Proračun Općine Novigrad. Općina Novigrad osigurala je sredstva za plaće i doprinose na plaće.
U razdoblju od 1. rujna 2025. do 31. kolovoza 2026. godine za potrebe Vrtića nabavljeno je i podmireno sljedeće: plaće za redovan rad, uredski materijal i ostali materijalni rashodi.
U ukupnom poslovanju i pokrivanju svakodnevnih troškova koristili su se prihodi uplaćeni od strane roditelja/skrbnika korisnika usluga Vrtića te osnivača Vrtića – Općine Novigrad. Redovito smo pratili troškove poslovanja i o tome izvještavali osnivača Vrtića.
Vrtić je tijekom pedagoške godine 2025./2026. podnio prijavu na Poziv za dodjelu bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ – 2026. godina. Poziv je raspisan od strane Ministarstva demografije i useljeništva koje je donijelo odluku o financiranju u iznosu od     34 313, 48 EUR. Dobivena sredstva utrošit će se na daljnje uređenje vrtićkog igrališta.
Ministarstvo znanosti i obrazovanja sufinanciranjem programa javnih potreba u predškolskom odgoju za 2026. godinu osiguralo je sredstva u iznosu od 306 EUR. Spomenuta sredstva utrošena su u potrošni materijal poput bojica, flomastera, škarica, hamer papira i slično. 

[bookmark: _Toc173931817][bookmark: _Toc238729144]4. ODGOJNO-OBRAZOVNI RAD
Odgojno-obrazovni rad Vrtića u pedagoškoj godini 2025./2026. realiziran je u tri odgojne skupine, temeljeći se na Nacionalnom kurikulumu za rani i predškolski odgoj i obrazovanje (NN 05/15) te Programskom usmjerenju odgoja i obrazovanja predškolske djece. Stoga je odgojno-obrazovni rad Vrtića organiziran u duhu humanističke razvojne koncepcije polazeći od djeteta i njegovih potreba.
Vrijednosti kojima smo dali osobitu pozornost jesu znanje, humanizam i tolerancija, identitet, odgovornost, autonomija, kreativnost. Također, u radu smo se usmjerili na osiguranje dobrobiti za dijete (osobna, emocionalna i tjelesna, obrazovna te socijalna dobrobit).
Osim toga, vodili smo se načelima Nacionalnog kurikuluma: 
· fleksibilnost odgojno-obrazovnog procesa u Vrtiću,
· partnerstvo s roditeljima i širom zajednicom,
· osiguravanje kontinuiteta u odgoju i obrazovanju,
· otvorenost za kontinuirano učenje i spremnost na unapređivanje prakse.
Besplatni program predškole realiziran je u razdoblju od 1. listopada 2025. do 29. svibnja 2026. godine. Program je pohađalo jedno dijete. Osim toga, u redovni vrtićki program upisano je šesnaestero djece koja su ujedno i djeca predškolski obveznici te su program predškole prošli integrirano kroz cjelodnevni boravak u odgojno-obrazovnoj skupini.
 
[bookmark: _Toc173931818][bookmark: _Toc238729145]5. NJEGA I SKRB ZA TJELESNI RAST I ZDRAVLJE DJECE
Tijekom pedagoške godine 2025./2026. djelovali smo u cilju zadovoljavanja primarnih i razvojnih potreba djece. Trudili smo se osigurati sve uvjete za njihov optimalni tjelesni, intelektualni, emocionalni i socijalni razvoj. Pri ostvarenju spomenutog bio je vrlo važan timski rad svih djelatnika Vrtića koji su vođeni zajedničkim ciljem – unapređenje kvalitete života djeteta.
 
[bookmark: _Toc173931819][bookmark: _Toc238729146]5. 1. Mjere zdravstvene zaštite djece u Vrtiću
Obzirom da je jedna od važnijih zadaća našeg Vrtića unapređivanje i očuvanje zdravlja djece, u travnju je raspisan natječaj za zdravstvenu voditeljicu te je u svibnju izabrana zdravstvena voditeljica. Vodila je evidenciju o najčešćim bolestima koje su se pojavljivale među djecom. Ponajprije su to respiratorne bolesti (prehlada, bronhitis, gripa, upala grla) te vodene kozice, bolest usta, šaka, stopala, izolirani slučaj pojave ušiju te u ljetnom periodu impetigo.
Ozljede djece uglavnom su bile lakše kao što su ogrebotine (nosa, koljena, ruke, čela, lakta). Redovito je vođena potrebna zdravstvena dokumentacija.
 
[bookmark: _Toc173931820][bookmark: _Toc238729147]5. 2. Mjere za osiguranje higijene
U svrhu osiguranja potrebnih mjera za osiguranje higijene provedeni su sanitarni pregledi svih djelatnika Vrtića, a djelatnici koji su u neposrednom doticaju s namirnicama i pripremom hrane (kuharica) educirane su u skladu s načelima HACCP sustava. Osim toga, kuharica i spremačica položile su higijenski minimum.
U listopadu 2025. godine te u travnju 2026. godine obavljen je inspekcijski nadzor. Zavod za javno zdravstvo Zadar, Služba za zdravstvenu ekologiju i zaštitu okoliša u listopadu 2025. godine je uzorkovala vodu za ljudsku potrošnju  te u travnju 2026. godine gotovo jelo – tjesteninu s rajčicama.  Izvješteno je da su dostavljeni uzorci sukladni odredbama Zakona o vodi za ljudsku potrošnju (NN 30/23) odnosno odredbama Uredbe (EZ) br. 2073/2005 Europskog parlamenta i Vijeća od 15. studenog 2005. o mikrobiološkim kriterijima za prehrambene proizvode. Također su uzeti otisci kuharice te je mikrobiološka čistoća ocijenjena kao zadovoljavajuća. 
 
[bookmark: _Toc173931821][bookmark: _Toc238729148]5.3. Mjere pravilne prehrane djece
Pri planiranju i izradi jelovnika vodili smo se preporukama i smjernicama Prehrambenog standarda za planiranje prehrane djece u dječjem vrtiću – jelovnici i normativi (2007.). Prema 10-satnom (cjelodnevnom) programu djeci je osigurano 5 obroka.
Dnevni ritam prehrane izgledao je kako slijedi: 
Tablica 3 Raspored obroka u Dječjem vrtiću Školjić
	Vrijeme
	Obrok

	7:00
	zajutrak

	8:30
	doručak

	10:00
	užina

	11:30
	ručak

	14:00
	užina


Voda i voće su bili dostupni djeci cijeli dan boravka u Vrtiću.
 
[bookmark: _Toc173931822][bookmark: _Toc238729149]5. 4.  Dnevni odmor
Djetetu je za dnevni odmor potreban ugodan ležaj sa čistom posteljinom i prikladnom odjećom u slabije osvijetljenom prostoru što smo osigurali tijekom pedagoške godine 2025./2026. 
U jasličkoj skupini sva djeca spavaju, a dnevni odmor je bio na rasporedu od 12:00 sati, nakon ručka. Nakon buđenja nudi im se poslijepodnevna užina poslije koje se djeca mogu nastaviti igrati, slobodno se kretati po sobi dnevnog boravka.
U odgojnoj skupini predškolske djece u dobi od 3 do 5 godina djeca su također išla na dnevni odmor nakon ručka. Ako je neko od djece nespavač, omogućene su im tihe igre i aktivnosti. 
Odgojiteljice su redovito izvješćivale roditelje o promjenama navika spavanja djeteta, brinući o partnerstvu na relaciji roditelj – odgojitelj.
 
[bookmark: _Toc173931823][bookmark: _Toc238729150]5. 5. Boravak na zraku i tjelesna aktivnost
Boravak na zraku ima pozitivan utjecaj na cjelokupan zdravstveni i psihofizički razvoj djeteta. Djeca su obično vrijeme prije i nakon doručka provodila na svježem zraku na vrtićkom igralištu. 
Tijekom ljetnih mjeseci, nastojali smo djeci osigurati boravak u klimatiziranim prostorima. Zbog visokih temperatura i pozicije igrališta, djeca nisu boravila na zraku od 10:00 do 16:30 sati te time nisu bila izložena štetnim UV zrakama.
 
[bookmark: _Toc173931824][bookmark: _Toc238729151]6. NAOBRAZBA I USAVRŠAVANJE ODGOJNO-OBRAZOVNIH RADNIKA
Temeljem članka 29. Zakona o predškolskom odgoju i obrazovanju te Pravilnika o unutarnjem ustrojstvu i načinu rada Ustanove, odgojitelji i stručni suradnici obvezni su se usavršavati i to: individualno, stručno unutar te izvan ustanove.
Odgojiteljice su se stručno usavršavale prateći stručnu literaturu te kroz odgojiteljska vijeća. Tijekom pedagoške godine 2025./2026. održana su četiri odgojiteljska vijeća. 
Odgojiteljica pripravnica redovito je pratila stručnu literaturu propisanu za polaganje stručnog ispita. Pripravnica je prijavila polaganje stručnog ispita za svibanj 2026. godine te je uspješno položila pismeni i praktični dio ispita dok je usmeni dio odgodila za jesenski rok 2026. godine.

Tablica 4 Sudjelovanje odgojiteljica i stručnog tima na seminarima, edukacijama i radionicama
	Redni broj
	Tema
	Organizator
	Realizacija

	1.
	„Kad se male ruke slože – narast ću i biti...“
	HNK Šibenik
	rujan 2025.

	2.
	„Ovako ja recikliram“
	Agencija za razvoj Zadarske županije ZADRA NOVA
	listopad 2025.

	3.
	„23. jesensko savjetovanje tajnika, računovođa i ravnatelja školskih i predškolskih ustanova“
	VIST – poslovni edukator
	listopad 2025.

	4.
	„Kako prepoznati, razumjeti i podržati dijete s komunikacijskim teškoćama u vrtiću“
	Govorček logo centar
	listopad 2025.

	5.
	„Rastimo zajedno“
	Centar za podršku roditeljstvu „Rastimo zajedno“
	listopad 2025.

	6.
	„15 po 15: cijela Hrvatska čita djeci“
	Ministarstvo kulture
	siječanj 2026.

	7.
	„Inkluzija djece s poremećajima pažnje i hiperaktivnosti u redovite programe ranog i predškolskog odgoja i obrazovanja“
	Agencija za odgoj i obrazovanje
	veljača 2026.

	8.
	Stručno-znanstveni međunarodni skup „Umjetna inteligencija i mentalno zdravlje“
	Hrvatski pedagoško-književni zbogr u suradnji s AZOO
	ožujak 2026.

	9.
	„Međužupanijska smotra projekata GOO-a za odgojiteljte i stručne suradnike“
	Agencija za odgoj i obrazovanje
	travanj 2026.

	10.
	„Sat za znanost“
	Agencija za odgoj i obrazovanje
	svibanj 2026.





Tablica 5 Sudjelovanje odgojiteljica i stručnog tima na web platformama
	Redni broj
	Tema
	Organizator
	Realizacija

	1.
	„Rastimo zajedno“
	Centar za podršku roditeljstvu „Rastimo zajedno“
	rujan 2025.

	2.
	„Uspješan kraj pedagoške godine bez stresa“
	Odgojitelj u akciji
	siječanj 2026.

	3.
	„Project-based learning in early childhood education“
	KOHO edukacije
	siječanj 2026.

	4.
	„Uloga odgojitelja u obrazovanju darovite djece“
	Ludus laboratorium
	ožujak 2026.

	5.
	„Aktivnosti koje potiču razvoj mozga“
	Sinapsus
	svibanj 2026.

	6.
	„Djeca koja odskaču u socijalnim odnosima“
	Udruga Žaruljica
	svibanj 2026.

	7.
	„Planiranje i provedba adaptacije u jaslicama i vrtiću“
	Udruga Žaruljica
	kolovoz 2026.

	8.
	„Knjiga pedagoške dokumentacije odgojne skupine“
	Udruga Žaruljica
	kolovoz 2026.




[bookmark: _Toc173931825][bookmark: _Toc238729152]7. SURADNJA S RODITELJIMA
Posebnu pozornost posvećujemo razvoju partnerskih odnosa s roditeljima upisane djece i uključivanjem roditelja u odgojno-obrazovni proces. Tijekom pedagoške godine 2025./2026. organizirani su roditeljski sastanci i individualni razgovori. Teme roditeljskih sastanka bile su: polazak u vrtić na kojem su odgojiteljice roditeljima približile njihove dužnosti i prava, kako se pripremiti na razdoblje adaptacije, program predškole i što očekivati od njega, valorizacija rada. Individualni razgovori su se odvijali na razini roditelj – odgojitelj (i stručni suradnik) ovisno o zapažanjima odgojiteljica o svakom pojedinom djetetu. O individualnim razgovorima vođeni su zapisnici razgovora.
Također, ravnateljica je održala dva roditeljska sastanka. Tema prvog roditeljskog sastanka bila je izbor roditelja na mjesto člana Upravnog vijeća kao predstavnika roditelja te drugi  roditeljski sastanak s temom o kolektivnom godišnjem odmoru djelatnika vrtića.
U suradnji s roditeljima ostvarene su božićna i uskrsna radionica kao i opskrbljivanje različitim materijalima od strane roditelja potrebnih za odgojno-obrazovni rad skupine. 
Isto tako, u suradnji s roditeljima dječaka upisanog u odgojnu skupinu predškolske djece u dobi od 3 do 5 godina, a koji imaju obiteljsku farmu, ostvaren je posjet istoj. Cilj posjeta je stjecanje i proširivanje znanja o životinjama, prvenstveno domaćim kao i razvoj svijesti o važnosti životinjskog svijeta te poticanje ljubavi prema životinjama. Na farmi su djeca imala priliku vidjeti životinje (ovce, koze, zeca, pauna, ponija, svinje), hraniti ih, uživati u igri, crtanju na otvorenom te zajedničkom druženju izvan prostora vrtića.


[bookmark: _Toc173931826][bookmark: _Toc238729153]8. SURADNJA S VANJSKIM DIONICIMA
Cilj nam je bio uspostaviti raznoliku i sveobuhvatnu suradnju s vanjskim dionicima kako bi se što potpunije i kvalitetnije ostvarili ciljevi i zadaće predškolskog odgoja vezano za obogaćivanje života djece. Surađivali smo s Ministarstvom znanosti i obrazovanja, Ministarstvom demografije i useljeništva, Ministarstvom kulture (projekt 15 po 15, Ruksak pun kulture), Ministarstvom zdravstva, Agencijom za odgoj i obrazovanje, Uredom državne uprave u Zadarskoj županiji (služba za društvene djelatnosti), Općinom Novigrad, Osnovnom školom braće Radić, Pridraga, Dječjim vrtićem Bubamara, Benkovac, Dječjim vrtićem Smajlić, Galovac, Knjižnicom Novigrad, Studijom Suncokret, Produkcijom Z, Eko kampusom „Krka“ –  Puljani, Zračnom lukom Zemunik.


[bookmark: _Toc173931827][bookmark: _Toc238729154]9. VREDNOVANJE PROGRAMA
Tijekom mjeseca rujna vođena je jedomjesečna pedagoška dokumentacija odgojno-obrazovne skupine u sve tri odgojne skupine obzirom na razdoblje adaptacije i pripreme za nadolazeći program predškole. Preostali dio pedagoške godine vođena je tromjesečna dokumentacija (listopad/studeni/prosinac, siječanj/veljača/ožujak, travanj/svibanj/lipanj). Dok je u ljetnim mjesecima vođena dvomjesečna pedagoška dokumentacija za srpanj i kolovoz. Jaslička odgojna skupina vodila je posebnu dvomjesečnu pedagošku dokumentaciju dok su se odgojna skupina predškolske djece u dobi od 3 do 5 godina i odgojna skupina djece u dobi od 5 do 7 godina spojile zbog ljetne organizacije rada te je objedinjeno vođena dvomjesečna dokumentaciija. Odgojiteljice su vodile dnevne zabilješke o aktivnostima te su fotografirale i snimale ostvareno u radu s djecom. Isto tako, vođene su razvojne mape za svako dijete ponaosob.
 
[bookmark: _Toc173931828][bookmark: _Toc238729155]10. Izvješće ravnateljice 
Plan rada ravnateljice realiziran je prema Godišnjem planu i program rada vrtića za pedagošku godinu 2025./2026., motivaciji djelatnika, praćenju ostvarenja zadanih aktivnosti i osiguravanju adekvatnih uvjeta za realizaciju istih. Kontinuirano je praćena evidencija prisutnosti djece, evidencija radnog vremena odgojitelja, evidencije uplata korisnika Dječjeg vrtića, vođenje pedagoške dokumentacije.
Rad ravnateljice obuhvatio je:
· izradu Godišnjeg plana i programa rada i dodatnih programa,
· raspisivanje natječaja,
· potpisivanje Ugovora sa zaposlenicima,
· Uredu državne uprave, Ministarstvu znanosti obrazovanja i sporta, te Agenciji za odgoj i obrazovanje dostavljeni su traženi dokumenti,
· suradnju sa administratorom web stranice Vrtića,
· potpisivanje Ugovora s dobavljačima,
· redovito sazivanje Odgojiteljskog vijeća i po potrebi sjednica Upravnog vijeća,
· suradnju s Epidemiološkom službom u Zadru,
· suradnju s osiguravajućim kućama,
· suradnju s predsjednikom Upravnog vijeća,
· izradu Upisne dokumentacije, pedagoška dokumentacija – ažuriranje podataka,
· rad na motivaciji odgojitelja, proširivanju njihove opće i radne kulture
· pravovremeno obavještavanje odgojitelja o planiranim zadaćama, Odlukama,
· rad na sjednicama Odgojiteljskog vijeća,
· nabavu potrebnog materijala za realizaciju planiranih aktivnosti – likovni, didaktički, radni materijal,
· nabavu potrošnog i materijala za čišćenje prostora Vrtića,
· rješenja o strukturi radnog vremena i korištenje godišnjih odmora djelatnika  Dječjeg vrtića,
· upisni postupak djece u Dječji vrtić za pedagošku godinu 2026./2027.,
· plaćanje računa i arhiviranje,
· sazivanje i održavanje roditeljskih sastanaka po važnim temama,
· inicijalne razgovore s roditeljima novoupisane djece u pedagošku godinu 2026./2027. u suradnji s pedagoginjom i zdravstvenom voditeljicom,
· potpisivanje Ugovora o neposrednim pravima i obvezama za korištenje usluga Dječjeg vrtića Školjić s roditeljima korisnicima usluga,
· suradnju s ravnateljem Osnovne škole Braće Radić, Pridraga,
· suradnju s ravnateljicom Dječjeg vrtića Bubamara, Benkovac,
· suradnju s ravnateljicom Dječjeg vrtića Smajlić, Galovac.

Tijekom pedagoške godine 2025./2026. poslovi i zadaće koje je obavljala pedagoginja obuhvaćeni su okvirno prema Godišnjem planu i programu rada Vrtića koji proizlazi iz Programskog usmjerenja odgoja i obrazovanja predškolske djece te Nacionalnog okvirnog kurikuluma za rani i predškolski odgoj i obrazovanje (NN 2015), a realiziran je u neposrednoj interakciji s djecom, roditeljima, odgojiteljicama, ravnateljicom i ostalim djelatnicima te društvenom sredinom.
 
Poslovi i zadaće koji su ostvareni u odnosu na dijete:
- praćenje i procjenjivanje razine zadovoljavanja potreba djeteta,
- pomoć u organizaciji različitih aktivnosti za djecu,
- opservacija i praćenje djece,
- osiguravanje uvjeta za zadovoljavanje dječjih potreba i prava kao i praćenje cjelokupnog vrtićkog konteksta (stvaranj,e poticajnog okruženja, komunikacija dijete-dijete, interakcija među djecom)
- praćenje djece u okviru redovitog programa,
- procjena predškolskih vještina,
- sudjelovanje u procesu upisa djece te formiranja odgojnih skupina
- provođenje inicijalnih razgovora s roditeljima novoupisane djece u pedagošku godinu 2026./2027. u suradnji s ravnateljicom i zdravstvenom voditeljicom.
 
Poslovi i zadaće koji su ostvareni u odnosu na odgojiteljice:
- pomoć, podrška i nadzor pri osmišljavanju i provođenju pedagoških uvjeta za zadovoljavanje djetetovih potreba,
- pomoć i suradnja s odgojiteljicama u vođenju pedagoške dokumentacije te pri individualnom stručnom usavršavanju,
- podrška i pomoć u interakciji s roditeljima (edukativni materijali za roditelje),
- pomoć u osmišljavanju prostora i aktivnostima,
- pomoć pri prepoznavanju, praćenju i procjenjivanju djetetovih potreba putem razvojnih mapa,
- pomoć u odabiru tema i pripremi roditeljskih sastanaka,
- rad na neprestanoj individualnoj i timskoj refleksiji s ciljem uvođenja inovativnih metoda rada, 
- pomoć i suradnja prilikom prijave stručnih ispita odgojiteljica prirpavnica.
Poslovi i zadaće koji su ostvareni u odnosu na roditelje:
- provedeni su inicijalni razgovori s roditeljima prilikom upisa djece u Vrtić, u suradnji s ravnateljicom i zdravstvenom voditeljicom,
- pomoć u prevladavanju adaptacijskih problema i uključivanja u odgojno-obrazovni proces u dogovoru s odgojiteljicama,
- planiranje i sudjelovanje na roditeljskim sastancima i radionicama tijekom pedagoške godine,
- individualni razgovori s roditeljima, 
- informativni i edukativni tekstovi za roditelje u kutiću za roditelje,
- priprema anketa za roditelje o zadovoljstvu rada vrtića,
- suradnja s roditeljem oko organizacije posjeta obiteljskoj farmi.
 
Poslovi i zadaće koji su ostvareni s obzirom na stručno usavršavanje:
- obavještavanje odgojiteljica o terminima seminara različitog interesnog područja,
- poticanje odgojiteljica na stručno usavršavanje unutar i izvan vrtića te korištenje stručne literature,
- provedeno individualno stručno usavršavanje,
- redovito praćenje suvremene pedagoške literature s ciljem uvođenja inovacija u odgojno-obrazovnom radu.
 
Poslovi i zadaće koji su ostvareni u odnosu na ravnateljicu:
- suradnja u osmišljavanju različitih aktivnosti vrtića i okruženja s kulturnim i stručnim sadržajaima,
- pomoć u organizaciji prema potrebama djece i roditelja te rad na poboljšanju kvalitete života djece u vrtiću,
- timski rad na pripremama plana i programa vrtića kao i na vrednovanju rezultata rada,
- vođenje upisnog postupka za pedagošku godinu 2024./2025. te sudjelovanje u formiranju odgojnih skupina,
- planiranje i nabava sredstava za rad, didaktike i stručne literature,
- priprema i pisanje projekta s ciljem obogaćivanja odgojno-obrazovnog rada u Vrtiću (prijava na projekt „Digni prstić za naš vrtić“ 
- praćenje rada i organiziranje timskih sastanaka unutar vrtića,
- pomoć i suradnja pri pisanju i izradi pravilnika.
 
Poslovi i zadaće u odnosu na ostale djelatnike:
- suradnja sa zdravstvenom voditeljicom pri praćenju psihofizičkog stanja djece (osmišljavanje različitih oblika interakcije s djecom u smislu poticanja razvoja zdravih navika).
 
Poslovi i zadaće koji su ostvareni u odnosu na odgojno-obrazovni rad:
- sudjelovanje u izradi Godišnjeg izvješća rada vrtića,
- sudjelovanje na sjednicama Odgojiteljskog vijeća,
- sudjelovanje u izradi važnih dokumenata vrtića (Matična knjiga, Ljetopis, pravilnici).
 
Suradnja sa širom društvenom zajednicom:
- suradnja s Osnovnom školom Braće Radić, Pridraga,
- suradnja s Dječjim vrtićem Bubamara Benkovac,
- suradnja s Gradskom knjižnicom Zadar,
- suradnja s Knjižnicom Novigrad,
- suradnja s Eko kampusom „Krka“ - Puljani.

Identifikacija djece s promjenama u  zdravstvenom stanju
Identifikacija djece s promjenama u  zdravstvenom stanju provedena je timski i u suradnji s roditeljima, te opservacijom liječničkih potvrda o zdravstvenom stanju djeteta i zdravstvene dokumentacije.
Sva upisana djeca imala su prije upisa Potvrdu o obavljenom sistematskom pregledu. Trend necijepljenja djece je u porastu i predstavlja veliki javnozdravstveni problem. U tijeku je prikupljanje potvrda o obavljenom sistematskom pregledu za već upisanu djecu u Vrtić kako bi se stekao uvid u kontinuiranost cijepljenja svakog pojedinog djeteta.
Briga za očuvanje zdravlja djece kroz kretanje i poticanje djece na kretanje (jutarnja tjelovježba, osnovni oblici kretanja kroz elementarne igre, boravak na zraku i provođenje sata tjelesne i zdravstvene kulture) provodila se tijekom boravka djece u vrtiću kad god su vremenske prilike bile povoljne. Posebnu pozornost posvećujemo zdravstvenoj zaštiti djece. 
Tijekom cijele godine osobita pažnja posvećena je stvaranju partnerskih odnosa s roditeljima u svrhu postizanja i očuvanja dobrog zdravstvenog stanja djece.
 
Rad na planiranju, praćenju i unapređenju prehrane 
Ove pedagoške godine smo nastojali brinuti o zdravoj i pravilnoj prehrani. Naša zadaća je bila osigurati pravilnu i uravnoteženu prehranu koja potiče povoljan rast i razvoj. 
U inicijalnim razgovorima s roditeljima novoupisane djece saznali smo o prehrambenim navikama i prehrani budućih polaznika. Konzumaciju obroka provodili smo u sobama dnevnog boravka. Stariji su pomagali mlađima pri samoposluživanju. Djeca su bila uključena u serviranje stola kao i u pospremanje stola nakon obroka. Postizanje mirne atmosfere za vrijeme konzumiranja obroka i kulturno-higijenske navike za stolom trajni su zadatak na kojem namjeravamo raditi i poboljšati uvjete i slijedeće pedagoške godine. Obzirom da je zdrava prehrana jedan od preduvjeta pravilnog rasta i razvoja djece, prehrani djece posvećuje se odgovarajuća pažnja. Proces privikavanja na nove Prehrambene standarde za planiranje prehrane djece u dječjem vrtiću po kojem se planiraju jelovnici Dječjeg vrtića Školjić, dugotrajan je, progresivan i repetativan proces. Nove jelovnike uvodili smo postupno. Cilj nam je bio u potpunosti realizirati Prehrambene standarde. U skladu s tim su se normirali jelovnici po kvantitativnom i kvalitativnom sastavu tj. vodila se briga o količini i kalorijskoj vrijednosti obroka. Djeca s oprezom prihvaćaju nova jela i namirnice pa ponekad jela treba ponuditi nekoliko puta dok ne postignemo da ih sa zadovoljstvom konzumiraju. Važnu ulogu u stvaranju pozitivnih stavova prema novim namirnicama imaju i roditelji. 
Osoblje vrtića osobitu pažnju posvećuje prehrani djece s prehrambenim alergijama. Prehrana alergičara zahtijeva konstantnu pažnju odgojitelja, te dobru suradnju kuhinjskog osoblja i zdravstvene voditeljice s roditeljima i odgojiteljima. 
Između ostalog, pri pripremi i skladištenju namirnica držimo se načela HACCP sustava prema edukaciji odslušanoj u kolovozu 2022. 
Skrb o zdravlju djece 
Tijekom godine sistematski se vodi briga o higijensko-epidemiološkom stanju Vrtića, što uključuje redovito čišćenje, dezinfekciju i provjetravanje prostorija u kojima borave djeca te ostalih prostorija kao i vanjskog prostora. Osobita se pažnja posvećuje higijenskim uvjetima u kuhinji. Redovito se provode dezinfekcija, dezinsekcija i deratizacija. Dezinsekciju i deratizaciju naših prostora u pedagoškoj godini 2025./2026. provodila je po sklopljenom Ugovoru „Puntamika d.o.o.“ iz Zadra. Od prošle pedagoške godine u svrhu zaštite i sigurnosti djece uključili smo i mjere zaštite od zmija. Svakodnevno se provodi održavanje čistoće i higijene prostora odgovarajućim higijenskim sredstvima. 
Igračke se redovito peru i dezinficiraju. Kako se u odgojno-obrazovnom radu koristi pedagoški neoblikovani materijal, potreban je veći nadzor i rad s odgojiteljima kako se ova vrsta materijala ne bi nepotrebno gomilala, a s ciljem održavanja higijene. 
Zabilježen je jedan slučaj pojave ušiju. Roditelji su nas pravovremeno obavijestili o pojavi istoga te su ostali roditelji obaviješteni o mogućnosti pojave ušiju u kolektivu kao i o načinu postupanja. Prijavljeni slučaj bio je izolirani i nije došlo do širenja. Obzirom na dobru suradnju s roditeljima, a čiju važnost uvijek naglašavamo, spriječeno je širenje ušljivosti vlasišta na drugu djecu. 
Redovito je vođena evidencija pobola djece tijekom cijele pedagoške godine 2025./2026. Tijekom ove pedagoške godine velik broj upisane djece prebolio je vodene kozice. Najviše djece je bolovalo od respiratornih bolesti (prehlada, bronhitis, gripa, upala grla) te nekoliko slučajeve bolesti usta, šaka, stopala. Nešto veći pobol zabilježen je u zimskim mjesecima. Od ozljeda uglavnom su zabilježene lakše ozljede kao što su ogrebotine ruke, noge, čela, prstiju ili male kontuzije. 
Također, u novoj pedagoškoj godini ćemo nastojati ostvariti dobru suradnju i komunikakciju s roditeljima kako bi održali i očuvali svijest kod roditelja o opasnosti boravka bolesnog djeteta u skupini, kako za bolesno dijete tako i za svu ostalu zdravu djecu. Stoga u novoj pedagoškoj godini ostaje isti cilj, a to je važnost suradnje roditelja s vrtićkim osobljem i njihovom obvezom informiranja o bolesti njihova djeteta te o obvezi donošenja zdravstvenih potvrda da su djeca zdrava i da mogu u kolektiv, a koja će se provoditi kroz roditeljske sastanke i individualne razgovore s roditeljima.
Svi radnici vrtića su pravovremeno upućivani na redoviti sanitarni pregled u ZJZ Zadarske županije.
S obzirom da je mogućnost pojave dječijih zaraznih bolesti u dječijim kolektivima vrlo velika, kao i do sad nastaviti ćemo suradnju sa HZJZ-om te postupati u skladu s njihovim epidemiološkim preporukama.
 
Planiranje, organizacija i koordinacija u provođenju zdravstvene zaštite
· sudjelovanje na Odgojiteljskom vijeću,
· sudjelovanje na sastanku tima za djecu s posebnim potrebama,
· sudjelovanje na sastancima tima s ravnateljicom,
· koordinacija između centralne kuhinje, ekonoma i tehničke službe Vrtića
· sudjelovanje pri upisu djece,
· sudjelovanje na godišnjim inventurama, 
· izrada rasporeda kuharskog osoblja i spremačica za rad tijekom ljeta,
· suradnja s epidemiološkom službom ZZJZ,
· suradnja sa sanitarnom inspekcijom,
· suradnja s pripadajućim pedijatrima,
· suradnja s Puntamikom d.o.o.,
· usmjeravanje svih radnika na pravilno provođenje mjera zdravstvene zaštite,
· suradnja s roditeljima putem individualnih sastanaka,
· izrada Godišnjeg plana i programa zdravstvenog voditelja,
· suradnja s dobavljačima hrane,
· suradnja s dobavljačima sredstava za čišćenje i dezinfekciju,
· vođenje zdravstvene dokumentacije,
· VOĐENJE ZDRAVSTVENE DOKUMENTACIJE: evidencija o higijensko-epidemiološkom nadzoru, evidencija o sanitarnom nadzoru, evidencija o zdravstvenom odgoju, evidencija epidemioloških indikacija, evidencija ozljeda, kartoni antropometrijskih mjerenja.

Program rada realizirali smo u skladu s Državnim pedagoškim standardom, a vođeni smo postavkama Nacionalnog kurikuluma za rani i predškolski odgoj i obrazovanje. Dijete shvaćamo kao najvažniji subjekt odgojno-obrazovnog procesa, a u radu smo pratili i poštovali potrebe, interese i mogućnosti svakog djeteta ponaosob. 
U budućnosti ćemo nastojati postaviti ciljeve i zadaće u odnosu na dijete koje je središte svega – rada i aktivnosti našega Vrtića.

